പ്രൊഫ. എം. മാധവന്കുട്ടി സ്മാരക പുരസ്കാരം കേളത്ത് കുട്ടപ്പമാരാര്ക്ക് തൃശൂര്: പൂരപ്രേമി സംഘത്തിന്റെ പ്രൊഫ. എം. മാധവന്കുട്ടി സ്മാരക പുരസ്കാരം തിമില പ്രമാണി കേളത്ത് കുട്ടപ്പമാരാര്ക്ക് നല്കും. 25000 രൂപയും ഫലകവും അടങ്ങുന്നതാണ് അവാര്ഡ്. പ്രൊഫ. മാധവന്കുട്ടിയുടെ ചരമവാര്ഷിക ദിനമായ നവംബര് 28ന് തൃശൂരില് അവാര്ഡ് സമ്മാനിക്കും. പ്രൊഫ.ടി.എന്. കൃഷ്ണന് നമ്ബ്യാര് ചെയര്മാനും ശ്രീവല്സന് എസ്. കുറുപ്പാള്, നന്ദന് വാകയില് എന്നിവര് അംഗങ്ങളുമായ പുരസ്കാര നിര്ണ്ണയ സമിതിയാണ് അവാര്ഡ് ജേതാവിനെ തിരഞ്ഞെടുത്തത്. തൃശൂര് മോഡല് ബോയ്സ് ഹൈസ്കൂളില് പത്താംക്ലാസ് പരീക്ഷക്ക് ഉന്നതവിജയം നേടിയ വിദ്യാര്ത്ഥിക്ക് നല്കുന്ന 10,000 രൂപയും ഫലകവും അടങ്ങുന്ന വിദ്യാഭ്യാസ പുരസ്കാരം ജിതിന് ജോയല് ജോബിന് നല്കുമെന്ന് പൂരപ്രേമി സംഘം പ്രസിഡന്റ് ബൈജു താഴേക്കാട്ട്, കണ്വീനര് വിനോദ് കണ്ടേംകാവില്, സെക്രട്ടറി അനില്കുമാര് മോച്ചാട്ടില് എന്നിവര് അറിയിച്ചു.